<classify> WAMILIKI wa shule pamoja na wadau mbalimbali wa mikoa ya Kanda ya Ziwa wametoa ya moyoni kuhusu kufanya vizuri kwa shule zao za msingi ambazo 10 zimeongoza katika Mtihani wa Kumaliza Elimu ya Msingi 2019.Katika matokeo yaliyotangazwa juzi na Baraza la Mitihani la Tanzania NECTA, jumla ya wanafunzi 933,369 walifanya mtihani huo na wanafunzi 759,737 ambao ni sawa na asilimia 81 wamefaulu ikiwa pia ni ongezeko la asilimia 3.78 ya mwaka jana.Aidha, matokeo ya mwaka huu yamewaduwaza wengi baada ya shule zote 10 bora kutoka Kanda ya Ziwa, na shule hizo ni Graiyaki Mara, Twibhoki Mara, Kemebos Kagera, Little Treasures Shinyanga, Musabe Mwanza, Tulele Mwanza, Kwame Modern Shinyanga, Peaceland Mwanza, Mugini Mwanza na Rocken Hill Shinyanga.Pia katika ufaulu wasichana 395,738 sawa na asilimia 52.1 ya watahiniwa wote 759,737 waliofaulu ni wasichana na wavulana waliofaulu ni 363,999 sawa na asilimia 47.9 ya watahiniwa wote.Mbali ya hayo, mikoa 10 ambayo shule zake zimefanya vizuri ni Dar es Salaam, Arusha, Iringa, Kagera, Katavi, Kilimanjaro, Mbeya, Simiyu, Njombe na Pwani. Katika matokeo hayo, shule tatu zinazomilikiwa na watu binafsi zimeendelea kuinyanyua Shinyanga kielimu kwa kuingia nafasi ya 10 bora kitaifa, hali iliyoleta faraja kwa wakazi wake hasa wazazi wanaosomesha shule hizo.Shule hizo ni Kwema Modern iliyopo wilayani Kahama ikishika nafasi ya saba kitaifa na kutoa mwanafunzi aliyeshika nafasi ya tisa kitaifa, Shule ya Msingi Rocken Hill Academy iliyoshika nafasi ya 10 kitaifa zote zikiwa wilayani Kahama na Shule ya Msingi Little Treasure ikishika nafasi ya nne kitaifa iliyopo mjini Shinyanga.Mwalimu Mkuu wa Little Treasures, Paul Kiondo ameweka wazi siri ya shule hiyo kufanya vizuri mitihani ya darasa la saba kuwa ni wanafunzi hao walifanya mitihani ya majaribio 135 kabla ya kufikia mtihani wao wa mwisho. Kiondo alisema mitihani hiyo ya majaribio pamoja na jitihada kubwa za walimu, wanafunzi na wazazi ndiyo iliyowawezesha kufanya vizuri na kutoa wanafunzi watatu kitaifa; wawili katika kundi la 10 bora wasichana.Alisema kutokana na jitihada kubwa za kufundisha wanafunzi na kuwaandaa vizuri kwa ajili ya mitihani yao ya mwisho, ni wazi kuwa walitarajia kupata matokeo mazuri kama ilivyotokea na kuifanya shule hiyo kushika nafasi ya nne kitaifa huku akieleza kuwa kujituma, nidhamu na ushirikiano ni chachu ya mafanikio yao.Katika shule hiyo mwanafunzi, Daniel Ngassa ameshika nafasi ya saba kitaifa huku wasichana wawili wa shule ambao ni Scholastica Yohana na Suzan Fridoline wakiingia 10 bora kitaifa wasichana jambo ambalo limeelezwa kuwa limeweka historia kubwa ya shule hiyo na kuitangaza zaidi kutokana na ufaulu mkubwa wa wanafunzi.Wazazi ambao watoto wao wameingia 10 bora kitaifa akiwamo Ngassa Daniel alisema wanamshukuru Mungu kutokana na kumuwezesha mtoto wao kufanya vizuri, na kuahidi kuendelea kumuendeleza zaidi kielimu. Naye mzazi wa Scholastica, Yohana Shelembi alisema siri kubwa ya mafanikio ya mtoto wao ni kujituma, nidhamu na kuwasikiliza walimu wake wanapofundisha darasani kwani alikuwa anakaa bweni tangu alipoingia la saba.Mkuu wa Wilaya ya Shinyanga, Jasinta Mboneko alisema ushindi wa wanafunzi wa Shule ya Little treasures ni mafanikio makubwa katika wilaya yake kielimu kwani pia umeitangaza mkoa kwa ujumla na kubainisha kuwa alikuwa na imani watafanya vizuri kutokana na maandalizi yao mazuri. Naye Meneja wa Shule ya Kwema Modern, Emmanuel Angulo alisema tangu kuanzishwa kwa shule hiyo imeweka historia ya kuingia nafasi ya 10 bora kitaifa.Angulo alisema shule hiyo ilianzishwa mwaka 1995 ambayo ni shule ya kwanza iliyokuwa ikifundisha kwa Kiingereza masomo yake kwa Mkoa wa Shinyanga ikiwa historia zaidi ya kuingia kumi bora kitaifa ilianza mwaka 2002 kwa kushika nafasi ya saba kitaifa, kimkoa ya kwanza na wilaya ya kwanza. Alisema jitihada zinazofanyika wamekuwa na mikakati na walimu katika hali ya kushirikiana kwa ukaribu kuanzia mkurugenzi, walimu na wazazi kwa kupokea maoni au maelekezo wanayoyatoa.Ila rekodi haijajirudia katika shule yoyote nchini ikiwa mwaka huu mwanafunzi mmoja ndiyo ameingia 10 bora kitaifa kwa kushika nafasi ya tisa anayeitwa Mbelele Mbelele anayeishi Kagongwa na wazazi wake ni wakulima. Mkurugenzi wa Shule ya Msingi Rocken Hill Academy, Alexander Kazimili alisema shule hiyo ilianza mwaka 2005 na kuingia kwenye kumi bora isipokuwa mwaka 2017 ilishika nafasi ya kumi na moja kitaifa na mwaka 2011, 2012 na 2013 mfululizo ilishika nafasi ya kwanza kitaifa na hawabahatishi kuwepo kwenye nafasi hiyo.Mkoani Mwanza, serikali mkoani humo imezipongeza shule za msingi zilizofanya vizuri katika mtihani huo na kuufanya kushika nafasi ya kitaifa kwa mwaka kutoka nafasi ya sita kwa mwaka jana. Ofisa Elimu wa Mkoa, Michael Ligola alisema ushindi wa jumla wa mkoa sanjari na shule zilizofanya vizuri kitaifa ikiwamo Shule ya Msingi ya Mugini iliyoko wilayani Magu ambayo imekuwa ya tisa kitaifa, nne kimkoa na wilaya ya kwanza, Shule Msingi Tulele iliyoko wilayani Ilemela ambayo imekuwa ya sita kitaifa na Shule ya Msingi Musabe ambaye imekuwa ya 5 kitaifa na Butimba Mazoezi ambayo imekuwa ya tisa kitaifa.Mkuu wa Shule ya Msingi Mugini iliyoko wilayani Magu alisema siri ya ushindi ambazo zimepata shule hizo zimetokana na juhudi kubwa iliyofanywa na walimu na wanafunzi, ambapo walimu wameweka jitihada kubwa ya kuwafundisha wanafunzi katika kuwajenga alisema lengo la wilaya ni kuhakikisha katika mtihani ujao, shule hiyo kwenye misingi mema ya kitaaluma na maadili. Kwa upande wake, Ofisa Elimu Msingi wilayani Magu, Glory Vicent inashika nafasi ya tatu kimkoa ili isogee hadi nafasi ya pili.  <topic>: KITAIFA 